Kijevo (Batočina)

**Kijevo** je naselje u Srbiji u opštini Batočina u Šumadijskom okrugu. Prema popisu iz 2011. ima 482 stanovnika (prema popisu iz 2002. bilo je 549 stanovnika).

## Geografija
Teritorija sela Kijevo nalazi se u centralnom delu Srbije. Smeštena je u istočnom predelu Šumadije i nalazi se u južnom delu opštinske teritorije Batočine. Kroz selo protiče Kijevački potok.

Kijevo se nalazi na 187 metara nadmorske visine, na 9&nbsp;km južno od Batočine, 28&nbsp;km severno od Kragujevca i 126&nbsp;km južno od Beograda.

## Historija
U turskom popisu sela iz 1739/1741. Kijevo se pominje kao pusto selo pod nazivom *Gornje Kijevo* što jasno pokazuje da je selo postojalo i ranije. Selo je napušteno kada su u ove krajeve došli Austrijanci. U XVIII veku selo je ponovo oživelo pa je već u Kočinoj krajini imalo učesnika.

U Prvom srpskom ustanku prilikom oslobađanja ovih krajeva, u bici kod Batočine Karađorđe je na Kijevačkom potoku između Kijeva i Dobrovodice pobedio Turke. U okršaju je palo oko četristo Turaka. U bici su poginuli i Musein Ganić i Jusuf-aga Klimentić.

Na prvom popisu nakon završetka Drugog srpskog ustanka 1818. Kijevo je imalo 15. domaćinstva sa 40 haračkih glava. Posle oslobođenja Kijevo je do 1874. zajedno sa Dobrovodicom i Žirovnicom činio istu opštinu. Prvo je sedište bilo u Dobrovodici, a zatim u Kijevu. Zbog višegodišnjeg sukoba došlo je do razilaženja. Prvo su 1869. godine Kijevo i Dobrovodica tražili odvajanje od Žirovnice, ali se Žirovnica tome usprotivila. kasnije je Žirovnica zahtevala odvajanje pa su Kijevo i Dobrovodica formirali opštinu Kijevo.

Kijevci su učestvovali u ratovima od 1912–1918, kada je iz ovog sela poginulo 60 boraca.

## Školstvo

Kao i druga sela i Kijevo je slalo svoje đaku u Manastiru Grnčarica. Godine 1891. Kijevci su zatražili posebnu školu i plan zgrade poslali na odobrenje. Protiv ovoga su ustali Dobrovodičani koju su slali decu u školu u Batočinu. Kijevci nisu mogli da podignu zgradu za novu školu, već su kupili kafanu Miladina Milojevića. Nakon popravki komisija je 19. avgusta 1892. dozvolila korišćenje ove zgrade za školu. Škola je počela da radi 1. septembraa 1892. godine.

Danas u Kijevu postoji izdvojeno odeljenje osnovne škole „Sveti Sava“ Batočina. Škola je četvororazredna i u njoj predaje jedan učitelj.

Takođe u Kijevu postoji izdvojeno odeljenje dečjeg vrtića „Poletarac“ iz Batočine.

## Demografija
U naselju Kijevo živi 456 punoletnih stanovnika, a prosečna starost stanovništva iznosi 45,7 godina (43,7 kod muškaraca i 47,5 kod žena). U naselju ima 164 domaćinstva, a prosečan broj članova po domaćinstvu je 3,35.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Poljoprivreda
Poljoprivreda je vodeća privredna grana po obimu proizvodnje kao i po zaposlenosti lokalnog stanovništva.

Stočarstvo je najznačajnija grana proizvodnje u poljoprivredi u Kijevu. Stočarstvo je najtraženiji deo poljoprivrede, jer njeni proizvodi (meso, mast, mleko, jaja) spadaju u glavne prehrambene proizvode stanovništva. Seljak sitnog poljoprivrednog gazdinstva u Kijevu je svaštar, gaji više vrsta stoke. Gaji goveda, svinje, ovce, konje i živinu.

## Sport
U Kijevu je postojo fudbalski klub Mladost koji se trenutno ne takmiči. Preko leta se tradicionalno organizuje i turnir u malom fudbalu.

## Znameniti Kijevci
* Rafailo Stevanović (Kijevo, 26. septembar 1886 – manastir Žiča, 6. mart 1937), arhimandrit, proiguman manastira Hilandar

## Galerija

Image:Kijevo.jpg|Pogled na jedan deo Kijeva
Image:Spomenik NOB u Kijevu.jpg|Spomenik iz narodnooslobidilačke borbe u Kijevu
Image:Turnir u malom fudbalu Kijevo 2013.jpg|Turnir u malom fudbalu u Kijevu 2013. godine


## Reference

## Literatura
* Jeremija D. Mitrović, Batočina i okolina u prošlosti, Kragujevac 1976.
* Živojin Andrejić, Batočina sa okolinom, Batočina 1988.
* Dr Dragoljub B. Milanović, Opština Batočina, Beograd 2006.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)